Napierove kosti

Súbor:Bones of Napier (board and rods).png
Napierove kosti bolo počítadlo vynájdené Johnom Napierom na uľahčenie výpočtov. Boli zverejnené v jeho diele Rabdologiae spolu s inými počítacími pomôckami. Umožňovali násobiť a deliť, ale dá sa pomocou nich zistiť aj druhá odmocnina. Uľahčenie spočívalo v tom, že násobenie prevádzali na sčitovanie a delenie na odčítanie. Treba ich odlišovať od logaritmov, ktoré umožňujú to isté a ktoré tiež vynašiel. Ich princíp bol založený na objavoch matematikov Matrakci Nasuh (dielo Umdet-ul Hisab) a Fibonacci (dielo Liber Abaci). Tento spôsob násobenia bol už dávnejšie známy ako mriežkové násobenie.
Skladali sa z tabuľky s mierkou, do ktorej sa ukladali jednotlivé "kosti" pri počítaní. Tie mohli byť z kovu, dreva alebo iných trvanlivých materiálov. Celá súprava bola ľahko prenosná. 
Na jednotlivých "kostiach" boli vyznačené násobky čísla, ktoré bolo na vrchu. Násobky boli rozdelené diagonálnou čiarou na desiatky a jednotky. 

 Násobenie 
Na vynásobenie čísel 7 a 46 785 399 stačilo vložiť príslušné "kosti" a odpísať čísla na riadku 7. Číslice, ktoré sa dostali do jednej "kolonky" medzi diagonálnymi čiarami bolo potrebné spočítať. Ak ich výsledok presiahol desiatku, odpísala sa len posledná číslica a 1 sa pripočítala k ďalšej kolonke.
Súbor:Napier example 2.png

Napierove kosti je možné využiť aj na násobenie viacciferných čísel alebo aj desatinných čísel. V tomto prípade je nutné poznačiť si medzivýpočty a určiť desatinné miesta.
Image:Napier example 2.png

 Externé odkazy 
 http://www.17centurymaths.com/contents/napier/jimsnewstuff/Napiers%20Bones/NapiersBones.html (en)
 Java implementation of Napier bones in various number systems at cut-the-knot (en)
 Napier and other bones and many calculators (en)